
INFORMACIÓ GENERAL 


BASES DE DADES DOCUMENTALS 


Us recordem que dins la XTEC podeu consultar diverses bases de dades 


documentals: 


SINERA: 
FORMACIÓ: 


MILANYS: 


JOCANG: 


conté informació sobre recursos per a l'aprenentatge. 

conté informació sobre les activitats de formació del 
professorat integrades dins el Pla de Formació Permanent 
del Departament d'Ensenyament de la Generalitat de 
Catalunya. 

conté informació sobre la història de Catalunya (preparada 
pels participants al "Joc del Mil-lenari"). 

conté informació —sobre — activitats -especialment de 
tipus lúdic- per a l'aprenentatge de la llengua anglesa. 


En aquest Full us volem donar algunes informacions que us estimulin a la consulta 
de les bases SINERA i FORMACIÓ. 


LA BASE DE DADES SINERA 


SINERA és una base de dades documental que integra informació sobre una gran 
varietat de recursos per a l'ensenyament i l'aprenentatge. Actualment, la base 
disposa de 12000 enregistraments, essent la seva actualització i el seu creixement 
continus. La base SINERA es va crear amb la finalitat de: 

. Constituir un fons sistemàtic de referències sobre recursos, que sigui fiable i 
rellevant per a l'educació a Catalunya. 

- Informar de la localització i la disponibilitat dels materials educatius, tant dels 
materials comercials com dels que no es troben fàcilment pels canals usuals. 

- Promoure la innovació curricular i desenvolupar un ensenyament orientat a la 
recerca d'informació i la seva valoració, més que no pas a la retenció dels 
coneixements. 

- Potenciar la participació dels professors en la seva actualització. 


Com podeu obtenir els documents que us interessin2 


Podeu recuperar la informació segons: 

. la temàtica, 

- el nivell a què van dirigits, 

- la llengua del document, 

- la seva localització, i 

- el tipus de suport. 
Així, per exemple, podeu sol.licitar els vídeos en català que tractin sobre el món 
feudal de les comarques gironines. 


Quina informació n'obtindreu2 


La fitxa del document que proporciona la base especifica les dades segients: 

. el títol del document fruit de la recerca, 

. l'autor, 

- on el podeu trobar, 

- les seves característiques físiques, i 

- un ampli resum. 
Si desitgeu obtenir més informació sobre la base SINERA, i les altres bases de 
dades, podeu consultar la carpeta de la XTEC. 


Abast dels enregistraments actuals de SINERA 


Segons la temàtica 


Ciència i tecnologia 6520 
Ciències experimentals 5444 
Matemàtiques 387 
Tecnologia 1473 

Ciències socials 5233 

Filologia i llengies 3290 

Educació 4847 

Informàtica 2035 


Segons el suport del recurs 


Edificis (museus, esglésies...) 418 
Vídeos i films 1831 
Articles i revistes 4503 
Llibres 2636 
Locals 497 
Indrets 208 
Material audiovisual 159 
Programari 15 


Per què és útil consultar aquesta base2 

La consulta de la base de dades SINERA us pot ajudar a planificar les activitats 
educatives a partir dels recursos que hi ha disponibles. SINERA conté una 
informació força exhaustiva en relació als materials disponibles a Catalunya, us 
n'esmentem alguns exemples: 


Esglésies romàniques: Revistes 


1032 referències 


" L'avenç 
" Investigación y Ciencia 
- Mundo Científico 
- Correu de l'Unesco 


. etc 
Recursos per a l'estudi de les llengues: 


1182 referències 


Itineraris de la natura: 


350 referències 


Cases de colònies: 


450 referències 


Programari educatiu: 


103 referències 


Vídeos educatius: 


1500 referències 


SINERA també conté informació recent i actualitzada sobre mòduls de la reforma i sobre 
materials disponibles als CRPs. 


LA BASE DE DADES FORMACIÓ 


FORMACIÓ és una base de dades documental que conté informació del programa 
d'activitats de formació, per a cada curs escolar, emmarcades en el Pla de Formació 
Permanent del Departament d'Ensenyament. Aquest Pla, que té una durada de sis 
anys, des del curs 1989-1990 fins al curs 1995-1996, defineix diferents tipus de 
programes formatius i estableix l'estructura que dóna suport al procés de detecció 
de necessitats i d'informació de l'oferta formativa. 

Aquesta oferta parteix d'una programació anual d'activitats que responen a uns 
criteris establerts per la Direcció General d'Ordenació i Innovació Educativa, a 
través de la Subdirecció General de Formació Permanent, que és la responsable 
directa del desenvolupament del Pla. També emmarca la intervenció d'altres 
institucions, especialment les universitàries, per tal de garantir una oferta 
diversificada que respongui tant als interessos dels diferents professors i centres 
educatius com a les necessitats dels sistema educatiu, especialment relacionades 
amb l'aplicació de la reforma educativa actual. El volum anual de l'oferta supera les 
cinc mil cinc-centes activitats i les cent trenta-dues mil places. 

Un dels objectius prioritaris que s'ha marcat la Subdirecció General és el de poder 
disposar de mecanismes diversos per informar del conjunt de l'oferta a tot el 
professorat. Així, a més d'unes publicacions de l'àmbit de cada Centre de Recursos 
Pedagògics i d'una publicació més general per a cada delegació territorial, la 
informació s'ofereix també a través de la Xarxa Telemàtica Educativa de 
Catalunya. 

Cada registre d'aquesta base de dades fa referència a una activitat de formació i 
conté el nom de l'activitat, una breu descripció i altres dades com: matèria, nivell 
de professors als qui s'adreça, lloc, població, comarca, delegació territorial, places, 
durada, dates, horari i institució responsable de l'organització. 

D'entre aquests camps, tenen un lèxic propi el Bloc del Pla al qual pertanyen, la 
matèria, el nivell educatiu al qual s'adrecen i el tipus d'activitat de què es tracta. 
Així, per exemple, hom pot interessar-se pels cursos de Formació Bàsica per a la 
Reforma que s'han programat en una ciutat o en una comarca determinada, posem 
per cas el Baix Camp. Podria fer-se la recerca segúent: 


Formació Bàsica per a la Reforma i Baix Camp 
Es trobaran, d'aquesta forma, les dades dels cursos programats, entre elles el lloc 
on es desenvoluparan, en quines dates i en quin horari. 


ATENA: UN NOU PROGRAMA D'ACCÉS A BASES DE DADES 
DOCUMENTALS 


Ha finalitzat la producció del programa ATENA que permetrà accedir a les bases 
de dades documentals de la XTEC (SINERA, FORMACIÓ, MILANYS, 
JOCANG) en modalitat dúplex, d'una forma molt més potent i còmoda. El 
programa, que s'integrarà com una opció d'OLIMP, es troba en fase de proves 
finals i, un cop es cloguin aquestes proves, serà distribuit pels centres docents 


usuaris de la XTEC. Si algun centre desitja participar a les proves pilot del 
programa, pot sol-licitar-ho a "PIE -Centre de Recursos- Av. Francesc Cambó 21, 
4t - 08003 Barcelona" o bé enviant un missatge a Maria Lluisa Penín 
(PIECPENIN). 


MISSATGERIA 


El servei de missatgeria és un instrument molt útil per a la comunicació amb els 
altres integrants del sistema educatiu. Per enviar un missatge cal indicar el codi 
d'usuari del destinatari o destinataris, que trobareu al directori d'usuaris de la 
XTEC, disponible al vostre centre. Si desitgeu més informació sobre els serveis i 
usuaris de la XTEC podeu obtenir-la enviant un missatge a la responsable del 
Programa d'Acollida al servei XTEC, Maria Lluisa Penín (codi PIECPENIN). 
Sol-licitud de préstec de vídeos i informació sobre materials audiovisuals utilitzant 
la missatgeria. 

El Programa de Mitjans Audiovisuals (PMAV) del Departament d'Ensenyament de 
la Generalitat de Catalunya ofereix un servei de préstec de vídeos i informació 
sobre materials audiovisuals, que podeu utilitzar fent servir la missatgeria de la 
XTEC, enviant un missatge, indicant les vostres dades i requeriments, a l'usuari 
PMAV-BUSTIA. Com es detalla en un altre apartat d'aquest mateix Full, dins la 
base de dades SINERA trobareu informació sobre els vídeos disponibles. Animeu- 
vos, doncs, a consultar SINERA, i a demanar els vídeos disponibles al PMAV 
utilitzant la missatgeria. 


NOTICIARI 


El Noticiari és una revista electrònica en format videotext que es pot consultar a la 
XTEC. L'accés a aquest servei és lliure, no cal identificar-se ni emprar cap mena de 
contrasenya. La consulta del Noticiari amb una frequència mínima -per exemple 
setmanal- pot resultar una eina molt útil d'accés a informació educativa 
actualitzada. És recomanable que aquesta consulta la faci sempre la mateixa 
persona, i distribueixi la informació capturada a la resta de persones interessades 
del centre. 

La consulta del Noticiari és molt senzilla i no requereix cap mena de coneixement 
previ. Per "desplaçar-se" dins el Noticiari s'usen les tecles de funció de l'ordinador, 
seguint les instruccions que s'indiquen per pantalla. L'accés a les diverses seccions 
és directament mitjançant codis numèrics senzills que també s'indiquen quan cal. 

A més de la consulta en línia, hi ha la possibilitat de fer una captura ràpida de la 
informació que interessi i emmagatzemar-la en el disc per consultar-la 
posteriorment. D'aquesta manera es redueixen les despeses telefòniques. 

El Noticiari ofereix informació actualitzada sobre el conjunt d'activitats del 
Programa d'Informàtica Educativa i diversos aspectes del funcionament quotidià 
del sistema educatiu, especialment aquells que fan referència a la informàtica 
educativa i a la formació del professorat. 


Les seccions que actualment conté el Noticiari són: 


1 PRESENTACIÓ 
FORMACIÓ DE PROFESSORS 
PROGRAMARI EDUCATIU 
LLIBRES(DOCUMENTACIÓ 
EXPERIÈNCIES 
EQUIPAMENT MATERIAL 
AGENDA 
INFORMACIÓ TÈCNICA 

9 CONCURSOS I PREMIS 
10 RECURSOS I ALTRES ACTIVITATS 
11 INFORMACIÓ ALTRES INSTITUCIONS 
12 GUIA DEL DEPT. D'ENSENYAMENT 
13 BEQUES I AJUTS 


Destaquem el contingut d'algunes seccions: 
Formació de professors: informació sobre tota mena de cursos per a professors, 
especialment els organitzats pel PIE. 
Recursos i d'altres activitats: informació sobre recursos educatius. 
Agenda: informació sobre activitats educatives generals (jornades, conferències, 
etc.) ordenades cronològicament. 
Guia del Departament: Informació sobre l'estructura i serveis del Departament 
d'Ensenyament. 
Us recordem que si desitgeu incloure informació al Noticiari sobre questions 
relatives al vostre centre, podeu trametre-les mitjançant la missatgeria 
(NOTI-BUSTIA) o bé al PIE (Via Laietana 64, Ir, 08003 Barcelona - Fax 
3011375). 


CCC an B LL 


ESTUDIAR A CATALUNYA 


Entre les actuacions que el Departament d'Ensenyament porta a terme per donar 
als estudiants elements informatius i orientatius per a la tria dels seus estudis i 
professions, s'inclou l'edició de la guia Estudiar a Catalunya. 

La difusió d'aquesta guia es realitza per diversos mitjans. La versió impresa es 
distribueix a tots els centres, i es posa a la venda. la versió videotext es pot 
consultar mitjançant la XTEC, tot i que també hi ha una versió en disquet que 
s'envia als centres de secundària amb alumnes que han de fer la preinscripció a la 
universitat. 

Es tracta de fer arribar als joves el ventall d'opcions que tenen al seu abast a través 
de mitjans tradicionals o innovadors, per tal que puguin escollir amb encert el seu 
futur acadèmic i professional. 

Aquesta guia inclou tant aspectes a tenir en compte a l'hora d'escollir estudis i 
professions, amb una extensa descripció del sistema educatiu, com un repertori 
dels diferents estudis universitaris, els centres on es poden cursar i les 
corresponents notes mínimes d'accés a cada estudi des de l'any 1988. 


Dins el curs 1992-1993, que ara comença, es publicarà la 5a edició impresa de la 
guia i, a partir d'octubre, estarà disponible en videotext l'actualització de l'apartat 
de l'Ensenyament Universitari amb els nous estudis i les notes de tall de juny de 
1992. La resta d'informació s'actualitzarà posteriorment. 

Creiem que tant pel seu contingut com per la seva mecànica de consulta - similar a 
la del Noticiari - és una eina prou atractiva per als alumnes, i un complement 
interessant per als tutors. 


HERMES 


Hermes és un servei de transmissió i intercanvi de fitxers a la disposició dels 
integrants del sistema educatiu. Està estructurat en bústies temàtiques que 
contenen materials corresponents a diverses àrees d'interès. La bústia GENERAL 
serveix per a l'intercanvi general de materials. 

Us remarquem el contingut de dues bústies: 


Mòduls professionals per a la reforma (bústia MODPROFP) 

Us recordem l'existència de la bústia MODPROF on, com ja hem especificat en 
anteriors fulls informatius, podeu trobar el text complet dels mòduls professionals 
de la reforma. Aquesta informació la podeu capturar i imprimir des del processador 
de textos amb què treballeu habitualment. 


Bústia de problemes per al programa '"'EXPERT"'' (bústia EXPERT) 

El programa EXPERT, entorn tutorial per a la resolució de problemes que 
impliquen l'ús d'una única llei matemàtica, ha estat desenvolupat per Sergi Arranz i 
Pere Marquès, i el seu ús ha estat objecte d'experimentació didàctica en el decurs 
d'una llicència d'estudis. Durant aquesta experimentació 22 professors de 16 
escoles han desenvolupat 1000 problemes corresponents a les àrees de 
Matemàtiques, Física i Càlcul Mercantil de l'etapa de 12 a 16 anys. Els 
problemes s'han de fer servir amb la versió 2.4 del programa, que el PIE distribuirà 
als centres docents en un futur pròxim, que porta incorporat un mòdul ("Gestor"), 
el qual permet el desenvolupament de nous problemes addicionalment a l'ús dels 
problemes ja existents. 

L'experimentació del programa ha mostrat un fort increment en el ritme de 
resolució de problemes per part dels alumnes respecte a la situació convencional. 
Dins Hermes s'ha creat la bústia EXPERT, que conté els problemes disponibles i 
les instruccions per a la realització i la introducció de problemes nous dins aquesta 
mateixa bústia, la qual pretén ser un instrument al servei dels professors interessats 
en l'intercanvi d'experiències i materials en aquest camp. Si desitgeu més 
informació sobre aquest tema podeu requerir-la per missatgeria dirigint-vos a Pere 
Marqués (usuari PIECMARQUES). 


ACTIVITATS TELEMÀTIQUES DEL CURS 1992-1993 


A continuació us presentem una referència de les activitats d'utilització educativa 
de la telemàtica que tindran lloc durant el curs 1992-1993, i de les quals ja tenim 
notícia. Algunes d'aquestes activitats ja es van iniciar durant cursos passats, i 
d'altres s'inicien en el curs actual. Si desitgeu participar en alguna d'elles o bé voleu 
voleu rebre més informació, adreceu-vos al seu moderador o dirigiu-vos a la 
redacció d'aquest Full. 


ACTIVITATS ADREÇADES AL TREBALL A CLASSE 


A) Experiències de comunicació internacional 


1. Catalunya - Europa (Llengua francesa) 
Moderadora: Joana Vidal (SALEVIDAL). 
L'activitat té com a objectiu posar en contacte alumnes de Catalunya i de 
diferents paisos del món utilitzant el francès com a llengua de comunicació, i 
explorar les possibilitats de la telemàtica com a recurs didàctic en 
l'ensenyament de les llengiies estrangeres. 
Aquesta activitat de comunicació internacional es durà a terme, per tercer 
any consecutiu, entre centres de Catalunya, França i altres paisos (Bèlgica, 
Dinamarca, Anglaterra, Estats Units, Austràlia, Japó...). 


2. XTEC / Campus 2000 (Llengua anglesa) 
Moderadores: Paquita Vidal (PIEJVIDAL) i Fina Denia (LLESDENIA). 
Aquesta experiència té com a objectiu assolir la comunicació entre 25 escoles 
catalanes i 25 escoles del Regne Unit, potenciar la relació entre estudiants de 
diferents nacionalitats, fomentar l'intercanvi cultural i estimular una presa de 
posició crítica davant de temes d'interès general. 
Aquesta activitat s'insereix en el marc curricular de l'aprenentatge de la 
llengua anglesa i està adreçada a estudiants de primària i secundària de 8 a 18 
anys. 


3. I " EARN (Llengua anglesa) 
Moderador: Narcís Vives (CEPRVIVES). 
L'activitat té com a objectiu facilitar la comprensió i la cooperació entre 
alumnes de tot el món, a través de la integració en els grups que treballen 
utilitzant el servei Il " EARN. 
Aquesta activitat es basa en establir un diàleg comú al voltant de problemes 
d'interès general i realitzar diferents projectes de treball conjuntament. Les 
activitats que es porten a terme es poden integrar en els continguts 
curriculars de diferents àrees, principalment les de llengúes. 


4. "Escoles d'Europa en connexió'' (Llengua alemanya) 
Moderador: Jordi Lalinde (PIECLALINDE). 
Durant aquest curs s'iniciarà una experiència telemàtica que utilitzarà 
l'alemany com a llengua de comunicació. L'experiència —-Schulen Europas 
"auf Draht" (Escoles d'Europa en connexió)- ha estat promoguda pel 


Ministeri de Cultura i Esports de Baden-VVirttemberg i comptarà amb la 
participació d'escoles de Catalunya, Baden-VVirttemberg, Lombardia, 
Rhóne-Alpes i Gran Bretanya, amb la finalitat de promoure entre les noves 
generacions el desenvolupament d'una consciència de pertinença a Europa, 
que es caracteritzarà per la comunicació, la cooperació i la mobilitat. 


B) Experiències de comunicació adreçades a escoles rurals i 
d'ensenyament primari 


Activitats dirigides a escoles rurals. 

Moderador: Ramon Cemeli (PIEJCEMELD i d'altres. 

Aquestes activitats, algunes de les quals tenen lloc en el marc del teledebat "Escol 
Rural", tenen com a objectiu posar en contacte alumnes de diferents escoles rurals, 
però estan obertes a qualsevol persona que es vulgui comunicar amb aquests 
alumnes. Tot seguit us presentem un resum de les diferents activitats que hi tindran 
lloc. Si desitgeu obtenir més informació, adreceu-vos a Ramon Cemeli o al 
moderador de l'activitat que us interessa. 


CONTES 

Moderador: Jaume Santaularia (GUAL-BUSTIA). 

L'activitat té com a objectiu l'elaboració de contes, amb la finalitat de potenciar 
l'ús del processador de textos com a eina de treball, i fomentar la creació 
literària de l'alumnat. De la mateixa manera, es pretén utilitzar els recursos 
telemàtics per tal d'afavorir l'intercanvi de les produccions elaborades pels 
alumnes i realitzar-ne una edició conjunta. 


POESIA 

Moderador: Joan Valldaura (ONDA-BUSTIA) 

L'activitat té com a objectiu dur a terme la lectura i el comentari d'un llibre de 
poemes, Grill Grillat de Carme Rovira (ed. Dos Solas S.A. 1992). Aquesta 
experiència està adreçada fonamentalment a escoles lleidatanes, però resta 
oberta a d'altres escoles que ho sol-licitin. La poetesa Carme Rovira, autora del 
llibre, hi participarà regularment. 


Activitats dirigides a escoles d'ensenyament primari. 


METEORSDIA 

Moderador: Joan Hervàs (EMVAHERVAS) 

L'activitat té com a objectiu recollir i trametre per via telemàtica, una sèrie de 
dades meteorològiques que, observades diàriament a les escoles i integrades 
dins d'una base de dades, possibilitin la realització posterior d'un treball actiu 
interdisciplinar. 


Teledebat FESTES 

Moderador: Jordi Almacelles (CRANALMACEL) 

L'activitat té com a objectiu recollir les intervencions relacionades amb les festes 
i tradicions que se celebren a l'escola, i està adreçada a alumnes de cicle inicial i 
cicle mitjà d'ensenyament primari. 

Teledebat JOAN OLIVER - (PERE QUART) (Llengua) 

Moderador: Carlos J. García-Alzórriz (LASSGARCIA). 

L'activitat té com a objectiu posar en contacte, mitjançant el correu electrònic, 
nens i nenes de 7è i 8è d'EGB de diferents indrets de Catalunya, per tal de 
realitzar activitats conjuntes relacionades amb la biografia i l'obra del personatge 
en questió, a través de les quals els participants puguin constatar els diferents 
estils dels escriptors del país, de finals de segle i actuals, entenguin les diferents 
expressions que empren i, d'una manera inductiva, extreguin les seves conclu- 
sions a partir de la comunicació que s'estableix entre ells i el moderador. 


Teledebat NARCÍS MONTURIOL (Ciències) 

Moderador: Carlos J. García-Alzórriz (LASSGARCIA). 

L'activitat té com a objectiu cercar informació, intercanviar i valorar dades i 
debatre les propostes que se'n derivin, i va adreçat a alumnes de Sè i 6è d'EGB. 
El debat tindrà tres fases. En una primera es presentarà el personatge amb els 
fets més rellevants. Es proposarà una sèrie d'activitats relacionades amb el 
currículum de Ciències i la figura de Narcís Monturiol, a fi d'afavorir 
l'experimentació i la comunicació entre els alumnes. 


C) Experiències Telemàtiques en el camp de les humanitats (Geografia, 
Història, Filosofia i Ètica: ensenyament secundari) 

Si desitgeu participar en alguna d'aquestes activitats heu de demanar un full de 
sol.licitud al Programa d'Informàtica Educativa i retornar-lo emplenat amb les 
dades que us demana. Durant el mes de novembre es realitzaran sessions de 
formació tècnica i metodològica per al professorat participant. 


Teledebat EL DEUTE 

Moderador: Vicenç Salazar IMON-YBUSTIA). 

L'activitat té com a objectiu llegir i analitzar materials referents al deute extern 
d'Amèrica Llatina i va adreçat a estudiants de secundària. 


Teledebat sobre la figura de la dona als anuncis de televisió 

Moderador: Associació Drac Màgic (DRACY-BUSTIA) 

L'activitat té com a objectiu analitzar, durant el primer trimestre del curs, un 
vídeo que conté un recull d'anuncis. 

Aquesta activitat està adreçada a l'alumnat de secundària. El debat es durà a 
terme durant el segon trimestre. 

Teledebat sobre els valors ètics suggerits pel contingut de pel.lícules de 
vídeo 

Moderador: Agustí Mingote (GUINMINGOTE). 

L'activitat té com a objectiu debatre un film. El debat tindrà lloc en tres fases, en 
cadascuna de les quals es realitzarà la visió del film i el teledebat posterior. El 
professorat participant serà l'encarregat de seleccionar les pel.lícules que hagin 
de ser objectes del debat. L'experiència va adreçada a alumnes de secundària. 


D) Activitats Telemàtiques en el camp de llengua i literatura Catalanes 
(ensenyament secundari) 
Si desitgeu participar en alguna d'aquestes activitats heu de demanar un full de 
sol.licitud al Programa d'Informàtica Educativa i retornar-lo emplenat amb les 
dades que us demana. Durant el mes de novembre es realitzaran sessions de 
formació tècnica i metodològica per al professorat participant. 
Teledebat sobre la novel.la Penja els guants butxana, de Ferran Torrent i 
Llorca 
Moderador: Agustí Mingote (GUINMINGOTE). 
Durant el primer trimestre es realitzarà la lectura de la novel.la i la formació 
tècnica del professorat participant. El teledebat es durà a terme durant el segon 
trimestre del curs. 


Teledebat sobre la novel.la Tots tres surten per l'ozama, de Vicenç Riera 
Moderador: Ramon Salvó (ESTRSALVO). 

El teledebat té com a objectiu que alumnes de tercer de BUP i COU, i tercer i 
quart d'FP estableixin un debat sobre la novel.la en questió. Aquesta obra 
possibilita el treball de valors literaris i l'anàlisi de l'ambient sociològic, cosa que 
la fa interessant per inserir-la en el treball d'alguns aspectes del currículum 
de les Ciències Socials. La novel.la, segons l'editorial, "...és un testimoni de la 
situació miseriosa dels negres i mulats antillans i, sobretot, un reflex de la 
inadaptació d'uns catalans exiliats en un país dominat per la corrupció oficial del 
règim de Trujillo." 


E) Programa d'acollida 

Coordinadora: Maria Lluisa Penín (PIECPENIN). 

Continua el Programa d'Acollida a l'ús de la XTEC -que ja va ser descrit al Full 
informatiu número O0- amb l'objectiu de fomentar l'ús de diferents serveis de la 
xarxa telemàtica entre el professorat i l'alumnat que encara no han pres contacte o 
no tenen gaire pràctica en relació a l'ús dels diferents serveis telemàtics, i desitgen 
comprovar-ne el potencial educatiu. 

El Programa pretén proporcionar al professorat la possibilitat de posar-se en 
contacte amb altres centres per tal d'iniciar activitats conjuntament, reflexionar 
sobre les possibilitats de la telemàtica com a eina de treball a l'aula, i afavorir el 
contacte entre professors i alumnes de diferents entorns. Naturalment, tothom que 
desitgi comunicar-s'hi serà benvingut, encara que ja tingui experiència en l'ús 
d'aquestes eines. 

Per participar al Programa d'Acollida trameteu un missatge a Maria Lluisa Penín 
(PIECPENIN). 


Activitats adreçades al professorat 

CURSOS SOBRE SUPORT TELEMÀTIC 
El PIE convoca una sèrie de cursos de formació amb suport telemàtic, per tal que 
el professorat d'àrees allunyades de Barcelona pugui gaudir de nivells de formació 

especialitzats, difícils de trobar en les zones de treball respectives. Els cursos 
disponibles són: 

. Teledocumentació: la base SINERA (C65). 

- Aplicacions educatives del full de càlcul (C66). 

. Ciències socials a l'ensenyament secundari obligatori (C67). 

- Fonaments d'estadística i ús del programa Statgraphics (C68). 
Aquests cursos s'orienten a l'autoformació i suposen l'ús de les eines telemàtiques 
per a la comunicació, la realització d'exercicis i la participació en debats de 
discussió conceptual i de comunicació amb els altres participants en el curs. Els 
cursos començaran la primera setmana de desembre. Si desitgeu participar-hi 
adreceu-vos a l'àrea de Formació del PIE (telefon 412 06 03). 


TELEDEBAT AUTOMAT 
Coordinador: Josep Villacampa (CDEDJOSEPVB) 
(Centre de Documentació i Experimentació de Didàctiques Tecnològiques, 223 17 
84/223 20 80). 
L'activitat té com a objectiu afavorir l'intercanvi de documentació, impressions, 
experiències i informació tècnica entre el professorat, especialment el de les àrees 
tècniques de l'ensenyament secundari, (principalment les especialitats d'Electricitat, 
Electrònica i Mecànica). 
Algunes de les finalitats que es pretenen assolir amb la realització d'aquesta 
activitat són: 

A)La creació d'una base de dades de materials didàctics, referències 

bibliogràfiques, materials d'autoestudi... 
B) La realització de projectes didàctics col.lectius, afavorint la seva difusió. 
C) El suport a activitats de formació a distància del professorat. 


Teledebat MESTR RURAL 

Coordinador: Ramon Cemeli (PIEJCEMELT. 

L'activitat té com a objectiu establir un diàleg, especialment entre els mestres dels 
centres rurals, sobre l'ús pedagògic de la telemàtica a les escoles i crear un espai 
per a l'intercanvi de suggeriments i comentaris al voltant de les activitats que es 
porten a terme. 


ALTRES ACTIVITATS 

La progressiva extensió i la importància que les telecomunicacions prenen tant a la 
societat en general com a l'educació en particular, fan que vagin sorgint 
oportunitats d'iniciar activitats noves d'àmbit català, estatal o internacional. Es 
prega a les escoles interessades a participar en activitats d'aquest tipus, que ens ho 
comuniquin, indicant l'àrea o les àrees que els interessa treballar i escrivint-nos a 
"Full informatiu XTEC - PIE - Av. Francesc Cambó 21, 4t - 08003 Barcelona" o 
enviant un missatge a Maria Lluisa Penín (PIECPENIN). 


LES REGLES D'OR DEL CORREU ELECTRÒNIC 
Incloem tot seguit un conjunt de consells -traduits del contingut del full informatiu 
del servei telemàtic holandès "European Schools Project"- que us poden resultar 
d'interès: 

A) Si rebeu algun missatge, responeu el més aviat possible i sobre tot: responeul 

B) Quan rebeu un missatge, comenteu als vostres col.legues interlocutors quins 
plans teniu i el moment en què trametreu els missatges dels alumnes. 

C) Realitzeu la planificació de les activitats amb temps, decidiu el temps que 
voleu dedicar a l'activitat i la frequència amb què intercanviareu missatges. 
D) Trameteu una llista del grup d'alumnes participants als vostres col.legues 

interlocutors per tal de poder procedir a la formació de grups d'alumnes. 

E) Proporcioneu a cada alumne un company amb el qual es pugui comunicar. Si 
el nombre d'alumnes en els dos grups difereix molt, establiu una ratio de 2-1, 
d'aquesta manera assegurareu que cada alumne rebi missatges. 

F) Assegureu-vos que els professors implicats coneguin els aspectes rellevants 
en relació als companys interlocutors: dates de vacances i d'exàmens, temes 
d'interès... 

G)Advertiu als alumnes, abans de començar l'activitat, sobre la importància de 
tenir cura amb el llenguatge emprat a l'hora de redactar els missatges, ja que 
els companys que rebin les seves intervencions poden sentir-se ofesos amb el 
tipus llenguatge que utilitzin. 

H)Discutiu amb els vostres col.legues el grau en què corregireu el treball dels 
alumnes, per tal de coordinar les activitats amb més facilitat. 

D Els alumnes necessiten temps per presentar-se, intercanviar informació bàsica 
en relació a ells mateixos, la seva família i el seu entorn. El temps utilitzat en 
l'intercanvi d'informació personal no ha de ser mai considerat com a "simple 
xerrameca". En el moment en què les presentacions s'hagin dut a terme, 
podeu fer que els alumnes intercanviin fotografies. 

R)Els professors també haurien de presentar-se per aconseguir que 
l'interlocutor es faci una imatge de la persona que hi ha a l'altre costat de la 
línia, d'aquesta manera resultarà més senzill establir un clima més càlid en la 
comunicació. 


INFORMACIÓ SOBRE SERVEIS TELEMÀTICS D'INTERÈS EDUCATIU 

Tot seguit incloem informació sobre serveis telemàtics d'interès en educació, dels 
quals tenim referències. 


El BBS de l'associació de mestres Rosa Sensat (RSBBS) 


RSBBS és un servei telemàtic que l'Associació de Mestres Rosa Sensat ofereix a 
alumnes i escoles de Catalunya. 

Qualsevol persona des de casa seva o des de l'escola, pot accedir-hi si disposa d'un 
ordinador i un mòdem, i aprofitar tota la informació, realitzant, si ho desitja, les 
seves aportacions. 


Tothom pot connectar-s'hi sense preinscripció, per tal d'observar els diferents 
serveis, però, si voleu gaudir de plens drets per accedir-hi, cal omplir una 
sol.licitud d'inscripció. 

El BBS Rosa Sensat està estructurat en diferents àrees, establertes per grups d'edat 
i interessos. 

Els paràmetres de comunicació són els segiients: 


Número de telèfon: (93)4156779 
Velocitat: 1200 ó 2400 
Paritat: sense paritat 
Bits de dades: 8 
Bits d'aturada: 1 
Emulació: ANSI 
Si desitgeu realitzar alguna consulta al respecte, podeu adreçar-vos a Rita Armejac 
(AMBAARMEJAC), Ramon Cemeli (PIEJCEMELD, Joan Homar (PIEJHOMAR) 
0 comunicar amb RSBBS. 


CALIDOSCOPI 


14 


Calidoscopi és un entorn telemàtic de comunicació, animat pel grup TIDOC- 
PROJECTE. És un servei de missatgeria electrònica que fa possible la comunicació 
entre persones i col.lectius mitjançant l'ordinador. 

Aquest sistema permet una gran varietat de formes de comunicació, missatgeria 
particular entre usuaris, comunicació pública a través de cartelleres, seguiment de 
fòrums de participació... 

Els serveis que ofereix són molt diversos: bases de dades estàtiques, biblioteques 
de fitxers, llistats d'usuaris, espais de teleconferència, missatges urgents... 

A més dels espais d'informació general amb butlletins telemàtics, noticiaris, bases 
de dades telemàtiques, etc., hi ha una gran varietat de racons amb finalitats 
diverses: animació d'activitats i experiències d'interès educatiu, espais per a grups 
que requereixen un indret particular per comunicar-se, jocs, informació, 
entreteniments, espais per treballar envers la solidaritat i la cooperació entre els 
paisos, espais de consulta sobre temes informàtics, serveis d'assessorament 
lingúístic, etc. 

El programa de comunicacions MAILGRAPH suporta el servei CALIDOSCOPI. 
Aquest programa possibilita la transmissió de gràfics d'alta definició si s'utilitza el 
programa de comunicacions MAILCOM, aquest programa és de lliure difusió i 
còpia i es pot capturar des de la mateixa missatgeria utilitzant qualsevol programa 
estàndard de comunicacions. 

Els paràmetres per accedir-hi són: 
Telèfon: (93) 4340000 
Velocitat: 1200 o 2400 bps 
Paritat: sense paritat 

Bits de dades: 8 

Bits de parada: 1 
El servei funciona de 0:00 a 24:00 hores tots els dies. La quota de subscripció 
durant un any és de 5000 ptes per als socis personals i de 15.000. ptes, per als 
col.lectius. 


Per a qualsevol informació complementària sobre el contingut del Full, 
adreceu-vos a: 


XTEC 

Full Informatiu 

Programa d'Informàtica Educativa 

Av. Francesc Cambó 21, 4t 

08003 Barcelona 

Tel (93) 310 02 12, Fax (93) 310 08 66 
Codis XTEC: XTEC-BUSTIA, PIECPENIN 


